Stantara di Buccentone

A stantara di Buccentone hè una stantara di Corsica. Hè situata annantu à a cumuna di Pieve.
A so discrizzione scentifica hè stata fatta per a prima volta in u 1956. Hè stata truvata in a direzzione di a bocca di Tenda, à un'altezza di 1000 metri. Annantu à 'ssa cumuna di Pieve, ci so dui altre stantare: quella di Murellu è quelle di Murtola. Avale, 'sse trè stantare si trovanu inseme in paese, davantu à a chjesa. 

L'aspettu generale di a stantara di Buccentone hè quellu di e stantare di u Nebbiu. Difatti, a stantara di Buccentone s'assumglia à quella di Capu Castincu. U visu hà una forma ovale è impurtanta. Annantu à a stantara, u visu ùn si vedi più tantu, ma si ponu distingue i sopracigli, u nasu è u bavellu.

 Referenze 
 Leandri, Franck è Chabot, Laurent (2003). Monumenti di Corsica - Monuments de Corse Edisud. Aix-en-Provence (in francesu)
 Leandri, Franck, (2000) Ed. Jean-Paul Gisserot

 Ligami 
 A stantara di Buccentone (in francesu) 
 A stantara di Buccentone (in inglesu)

Categoria:Stantara di Corsica